स्पीकर-डिप्टी स्पीकर का पद रिक्त, तो अध्यक्षता कौन करेगा
अमीन की परीक्षा में पूछा सवाल, परीक्षार्थी पड़े चक्कर में
भास्कर न्यूज | धमतरी
रविवार को जिले के 22 परीक्षा केन्द्रों में अमीन भर्ती चयन परीक्षा हुई। परीक्षा में सामान्य ज्ञान खंड में प्रदेश की कला संस्कृति, इतिहास पर अनेक रोचक प्रश्न पूछे गए। कुछ सवालों ने परीक्षार्थियों को चक्कर में भी डाला। एक सवाल था, यदि स्पीकर और डिप्टी स्पीकर का पद रिक्त है, तो लोकसभा की बैठकों की अध्यक्षता कौन करेगा।
इसके अलावा भगतसिंह, राजगुरु और सुखदेव को फांसी कब दी गई जैसे कई प्रश्न पूछे गए थे। ऐसे प्रश्न भी थे, जिनके जवाब सामान्य ज्ञान की गाइड में ढूंढने से भी नहीं मिले।
किसी ने कहा सरल, तो किसी ने कठिन : अमीन भर्ती परीक्षा 2017 में कुल 100 प्रश्न पूछे गए थे। कुछ परीक्षार्थियों ने बताया कि प्रश्न कठिन थे, तो कुछ ने पेपर को सरल बताया। मेघा सिन्हा, भूमिका, रंजनी साहू, सुनीता साहू, प्रियंका साहू ने बताया कि अमीन भर्ती चयन परीक्षा की तैयारी पूरी थी, इस कारण पर्चा अच्छा गया। कुछ परीक्षार्थियों का कहना था कि परीक्षा में राजनीति, सामान्य ज्ञान के अधिक प्रश्न पूछे गए थे। हल करने के लिए समय कम था। इस वजह से सभी प्रश्नों को हल नहीं कर पाए।
गर्ल्स स्कूल परीक्षा सेंटर से अभ्यर्थी आपस में चर्चा करते हुए बाहर निकले।
hin_Deva hin_Deva mar_Deva hin_Deva hin_Deva hin_Deva hin_Deva